钦定古今图书集成/方舆汇编/边裔典/第101卷 > 《器用》
## 钦定古今图书集成/方舆汇编/边裔典/第101卷 > 《器用》

寻常人家房舍之外，别无桌凳盂桶之类。但作饭则
用一瓦釜作羹。又用一瓦铫，地埋三石为灶，以椰子
壳为杓。盛饭用中国瓦盆或铜盘。羹则用树叶造一
小碗，虽盛汁亦不漏。又以茭叶制一小杓，用兜汁入
口，用毕则弃之，虽祭祀神佛亦然。又以一锡器或瓦
器，盛水于傍，用以蘸手。盖饭只用手拿，其粘于手，非
“此水不能去也。”饮酒则用镴注子，贫人则用瓦钵子，
若府第富室，则一一用银，至有用金者。国之庆贺，多
用金为器皿，制度形状又别。地下所铺者，明州之草
席，或有铺虎豹麂鹿等皮及藤簟者。近新置矮桌，高
尺许，睡只竹席卧于板。近又用矮床者，往往皆唐人
制作也。食品用布罩，国主内中以销金缣帛为之，皆
舶商所馈也。稻不用砻，止用杵舂碓耳。